Diari Oficial de la Generalitat Valenciana


Sumari del DOGV 8263, del 28-03-2018 (2018/3034)

RESOLUCIÓ de 20 de març de 2018, de la Conselleria de Sanitat Universal i Salut Pública, per la qual es convoca una beca per a la realització de pràctiques professionals en matèria d'investigació i innovació en salut en la Direcció General d'Investigació, Innovació, Tecnologia i Qualitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3034


Data del document
:   20-03-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 de març de 2018, de la Conselleria de Sanitat Universal i Salut Pública, per la qual es convoca una beca per a la realització de pràctiques professionals en matèria d'investigació i innovació en salut en la Direcció General d'Investigació, Innovació, Tecnologia i Qualitat. [2018/3034]  
Mitjançant l'Ordre 7/2016, de 31 d'agost, de la Conselleria de Sanitat Universal i Salut Pública (DOGV 7866, 06.09.2016), s'estableixen les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat.  
L'article 2 de l'esmentada ordre estableix que la convocatòria de les subvencions s'ha de realitzar mitjançant una resolució de la persona titular de la conselleria amb competències en matèria de sanitat.  
La subvenció convocada mitjançant aquesta resolució, i de conformitat amb allò que s'ha assenyalat en el Decret 128/2017, de 29 de setembre, no necessita notificació a la Comissió Europea perquè no compleix els requisits de l'article 107 del Tractat de Funcionament de la Unió Europea, ja que no comporta un avantatge econòmic, atés que la persona beneficiària d'aquesta no exerceix activitats econòmiques en què puga oferir béns o serveis en el mercat, i, doncs, no hi ha lloc al falsejament de la competència.  
En virtut de les facultats que em confereix el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i segons el que estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i beneficiaris  
1. Constitueix l'objecte de la present resolució convocar, mitjançant procediment de concurrència competitiva, una beca per a realitzar pràctiques professionals en matèria d'investigació i innovació en salut en la Direcció General d'Investigació, Innovació, Tecnologia i Qualitat.  
  
2. La convocatòria s'ha d'ajustar a les bases reguladores aprovades en l'Ordre 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat.  
3. Poden ser beneficiaris d'aquesta subvenció aquells professionals que estiguen en possessió d'alguna de les titulacions superiors universitàries oficials següents: Biologia, Bioquímica, Ciències Biomèdiques, Enginyeria Biomèdica, Biotecnologia, Enginyeria en Informàtica, Estadística, Matemàtiques, Enginyeria Industrial, Enginyeria en Telecomunicacions, Enginyeria Química Industrial, Enginyeria en Tecnologies Industrials, Química, Física, Informació i Documentació, Economia i Administració i Direcció d'Empreses.  
4. Per a obtindre la condició de persona beneficiària de la beca s'han de complir, al terme de presentació de sol·licituds de la present convocatòria, els requisits que determina l'article 4 de l'Ordre 7/2016 de 31 d'agost, de la Conselleria de Sanitat Universal i Salut Pública, inclòs l'apartat g, relatiu a posseir coneixements acreditables d'anglés equivalents al nivell B2 segons el Marc Comú Europeu de Referència per a les Llengües, atés que es tracta d'una beca per a les àrees d'investigació i innovació.  
  
Segon. Condicions de la concessió de la subvenció  
1. Les pràctiques s'han de realitzar en els serveis centrals de la Conselleria de Sanitat Universal i Salut Pública, a València, sense perjudici que puguen fer-se rotacions o visites d'aprenentatge en els centres d'R+D+I biomèdica adscrits a la Conselleria de Sanitat Universal i Salut Pública.  
2. L'activitat pràctica a desenvolupar consistirà en activitats relacionades amb la gestió de la investigació i la innovació en salut en l'àmbit d'actuació de la Subdirecció General d'Investigació, Innovació, Tecnologies i Qualitat de la Direcció General d'Investigació, Innovació, Tecnologia i Qualitat.  
  
Tercer. Finançament i dotació econòmica  
1. La beca que convoca aquesta convocatòria es finançarà amb càrrec al programa pressupostari de la Conselleria de Sanitat Universal i Salut Pública 66.22.73.1994.448.82 capítol 4, codi de línia comptable S451000, dels pressupostos de la Generalitat per al 2018 i el seu equivalent en el pressupost de la Generalitat de 2019, segons el següent desglossament inicial.  
  
2018 2019 Total  
6.000,00 € 6.000,00 € 12.000,00 €  
  
  
  
2. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques i la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'estableix la quantitat inicial de percepció per a les beques sotmeses a l'àmbit d'aplicació del referit decret, cada una de les beques que es concedisca en el marc d'aquesta convocatòria està dotada amb mil euros (1.000,00 ?) bruts mensuals. Sobre aquest import ha de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i la resta de normativa aplicable.  
  
3. De conformitat amb el Reial decret 1493/2011, de 24 d'octubre, la quota empresa de la Seguretat Social de la persona adjudicatària de la present convocatòria es finançarà amb càrrec a la mateixa aplicació i codi de línia mencionats en el punt 1 d'aquest apartat, per l'import que s'establisca en la normativa vigent en la matèria.  
4. Amb la finalitat de maximitzar el període de formació de la persona beneficiària, en el cas que l'inici de la beca siga posterior a la data indicada en el punt resolutiu quart, poden reajustar-se els imports prevists en els pressuposts corresponents, sempre que existisca crèdit adequat i suficient.  
  
Quart. Duració de la beca  
1. El període de duració de la beca comença el dia que s'indique en la resolució de concessió de la present convocatòria, i té una duració de fins a dotze mesos a comptar des del dia indicat en aquesta. La data de començament de la beca en cap cas pot ser anterior a l'1 de juliol de 2018.  
2. Sense perjudici del que estableix el paràgraf precedent, la duració de la beca podrà prorrogar-se, mitjançant una resolució expressa, fins a un període màxim de dotze mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Cinqué. Termini i forma de la sol·licitud  
1. El termini per a la presentació de les sol·licituds és de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2. La forma de presentació de les sol·licituds i la documentació acreditativa dels mèrits que han d'adjuntar-se, s'ha d'ajustar a allò que s'ha determinat en els articles 7 i 8 de l'Ordre 7/2016 de 31 d'agost de la Conselleria de Sanitat Universal i Salut Pública, açò és, per via electrònica, tal com es descriu en els articles esmentats.  
  
Sisé. Dades de caràcter personal  
1. Les dades personals dels sol·licitants, arreplegades en el transcurs del procediment, s'han d'incloure en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el Reial decret 1720/2007, de 21 de desembre, pel qual s'aprova el Reglament de desplegament de la referida llei orgànica.  
2. Els titulars de les dades personals contingudes en el fitxer automatitzat referenciat poden exercir els seus drets d'accés, rectificació i cancel·lació de dades davant la Direcció General de Tecnologies de la Informació i les Comunicacions.  
  
Seté. Criteris de valoració de les sol·licituds  
Les sol·licituds presentades s'han de valorar d'acord amb els criteris establits en l'article 5 de l'Ordre 7/2016, de 31 d'agost, de la Conselleria de Sanitat Universal i Salut Pública. Una vegada valorats els primers quatre apartats del barem, es convocarà a la fase d'entrevista les deu persones que hagen obtingut les millors puntuacions en la suma d'aquests apartats.  
  
Huité. Comissió avaluadora  
De conformitat amb l'article 10 de l'Ordre 7/2016, de 31 d'agost, de la Conselleria de Sanitat Universal i Salut Pública, es crea una comissió avaluadora amb la composició següent:  
- Persona titular del servei amb competències en investigació i innovació en salut, o persona en qui delegue, que ha d'actuar com a president.  
- Tres tècnics de la subdirecció general amb competències en investigació i innovació en salut.  
- Un tècnic del servei amb competències en investigació i innovació en salut, que ha de fer de secretari.  
  
Nové. Mitjans de publicació dels distints tràmits  
D'acord amb l'article 11 de l'Ordre 7/2016, de 31 d'agost, de la Conselleria de Sanitat Universal i Salut Pública, les publicacions de relacions i llistes que determina el procés de selecció s'han d'efectuar en la seu electrònica o portal institucional de la Generalitat en internet www.gva.es, i també en la pàgina web de la conselleria amb competències en matèria de sanitat i salut www.san.gva.es.  
  
Desé. Resolució, termini de resolució i notificació  
1. Segons el que estableix l'article 12 de l'Ordre 7/2016, de 31 d'agost, de la Conselleria de Sanitat Universal i Salut Pública, es delega en la persona titular de l'òrgan instructor del procediment perquè dicte la resolució de concessió de la beca, cosa que s'ha d'indicar en la resolució.  
2. El termini màxim per a dictar i publicar la resolució és de tres mesos, a comptar des de la data de publicació de la convocatòria, sense perjudici que puga ampliar-se en els termes que estableix l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió s'ha de publicar en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'impute la beca atorgada, persona beneficiària, i relació de persones candidates, en ordre de puntuació, que no havent sigut adjudicataris de la beca conformen la borsa de reserva, segons s'estableix en el Decret 132/2009, del Consell.  
4. La publicació de l'esmentada resolució produeix els efectes de notificació a les persones interessades, d'acord amb el que disposen els articles 43 i 45 de la Llei 39/2015, d'1 d'octubre, del procediment administratiu comú de les administracions públiques, i cal inserir la informació corresponent en la seu electrònica o portal institucional de la Generalitat en internet https://sede.gva.es, i també en la pàgina web de la conselleria amb competències en matèria de sanitat i salut www.san.gva.es.  
  
Onzé. Recursos  
La resolució de concessió de la beca que es dicte d'acord amb aquesta convocatòria posa fi a la via administrativa, i contra aquesta es pot interposar un recurs potestatiu de reposició davant de l'òrgan que la va dictar en el termini d'un mes a comptar des de l'endemà de la publicació, o bé directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotzé. Pagament i justificació de les beques  
Als efectes del pagament i justificació de la beca cal ajustar-se al que estableixen els articles 22 i 23 de l'Ordre 7/2016, de 31 d'agost, de la Conselleria de Sanitat Universal i Salut Pública.  
  
Tretzé. Efectes  
La present resolució entra en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a via administrativa, es pot interposar un recurs contenciós administratiu, d'acord amb el que determina l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se potestativament un recurs de reposició davant la consellera de Sanitat Universal i Salut Pública en el termini d'un mes a comptar des de l'esmentada data; tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de març de 2018.- La consellera de Sanitat Universal i Salut Pública: Carmen Montón Giménez.